
La începutul vremurilor moderne, românii balcanici erau împărțiți în grupuri distincte. În 
părțile central-sudice, în special în Tessalia, Munţii Pind, Macedonia, Epir şi Albania, trăiau 
aromânii (macedoromânii). Unele ramificații ale acestora se întindeau înspre nord în ținuturile 
vechii Serbii, Bosniei, Muntenegrului şi chiar ale Dalmației. Într-o zonă învecinată spre răsărit, 
în Tracia, se afla grupul meglenoromânilor. În părțile nord-vestice ale Peninsulei trăiau istro- 
românii. Un al grup, cel al aşa-numiţilor români timoceni, locuiau în apropiere de Belgrad, de 
la râul Morava până la răsărit de Vidin şi chiar mai departe, spre Silistra şi ţinuturile pontice. 
Dacă celelalte grupe aveau dialecte proprii, românii bănățeni si cei timoceni vorbeau daco-ro- 
mâna. Aceşti descendenți ai romanitätii orientale alcătuiau o realitate distinctă. Românii bal- 
canici se aflau într-un dublu proces: cel al trecerii de la realitățile medievale la cele moderne, de 
la tradiție la noi forme de viață, dar şi cel al asaltării continue a ființei lor etnice, cu alte cuvinte 
al existenţei între afirmare şi alienare națională. Cei mai multi dintre ei îşi continuau tot felul 
de ocupații şi moduri de viață tradiționale, ţinând de păstoritul transhumant, practicarea agri- 
culturii, dar şi a diferitelor meşteşuguri, antrenarea în tot felul de activităţi specifice începutului 
de modernizare al Peninsulei Balcanice. Totodată, în forme din cele mai diferite, la jumătatea 
secolului al XIX-lea, ca şi în deceniile anterioare, românii erau cei mai de seamă exponenti ai 
unei burghezii regionale ce se forma şi începea chiar să se afirme.! În cursul secolului al XIX- 
lea o serie de călători apuseni au străbătut diferitele ţinuturi ale Peninsulei Balcanice, având 
ocazia să-i cunoască direct pe românii sud-dunăreni si să informeze cercurile europene despre 
modul lor de viaţă, ca şi despre trecutul lor mai îndepărtat sau mai apropiat. Pentru majoritatea 
acestor călători, vlahii balcanici erau descendenţi direcți ai romanitätii orientale. Majoritatea 
călătorilor au subliniat, totodată, identitatea sau asemănarea foarte mare dintre cele două ra- 
muri principale ale românsismului, despărțite de spaţiul dintre Balcani şi Dunăre.? 

Deşi reprezentau minorități, aceşti descendenți balcanici ai romanitätii orientale se afirmau cu 
energie în mijlocul populațiilor în care trăiau. Românii timoceni au beneficiat, sub stăpânirea 
otomană, de autonomie locală, de o administraţie proprie, de libertate religioasă, alcătuind 
un bloc compact de o parte şi de alta a Timocului. Din 1833 cei din stânga Timocului au fost 
cuprinși în statul autonom sârbesc, găsindu-se împrăștiați în patru judeţe: Craina, Timoc, Po- 
zarevac şi Morava; în 1846 ei însumau 97215 persoane. 

Dacă istroromânii - singurii dintre grupuri care erau catolici — şi meglenoromânii reprezentau 
grupuri mai restrânse, în schimb aromânii însumau o populație numeric mai însemnată. Ei 
practicau activități rurale şi mai ales pastorale. Românii sau vlahii, grupaţi câte 10-15, se de- 
plasau cu turmele la mari distante. Îşi prelucrau şi-şi desfăceau bunurile obținute din păstorit: 
brânzeturi, lână, ţesături, piei. Tot ei transportau şi încărcături de sare sau produse din metal. 
Erau şi întemeietori de hanuri pe lunga rută dintre Viena şi Constantinopol şi, din secolul al 
XVIII-lea, creaseră case de comerţ şi bănci. 

Distrugerea importantului centru de la Moscopole în 1788 avusese drept consecință răspândi- 
rea aromânilor pe o largă arie, la Leipzig, Bratislava, Pesta şi Viena, dar şi în Serbia şi Grecia 
şi, evident, şi în Principatele Române.* Mulţi luptaseră alături de sârbi şi greci în războaiele lor 


de eliberare. In statul sârbesc reconstituit, aromânii au jucat, de asemenea, un rol important. 

4 „Aromânii au fost la noi întotdeauna în număr mic şi răspândiţi, evidentia istoricul sârb Dusan 


Popovic. Pe de altă parte, din punct de vedere intelectual şi artistic, incomparabili superiori 


germanilor şi sârbilor din unele regiuni ale noastre.” 


Familiile Sina şi Mocioni (Mocsony) s-au stabilit la Pesta şi Viena, făcând mari averi şi fiind 
înnobilate; un rol important l-au mai avut, în Austria şi Ungaria, şi familiile Dumba şi Darvari. 
Căpitanii Iordache Olimpiotul şi loan Farmache, fruntaşi eteristi, în 1821, ca şi serdarul Dia- 
mandi Giuvara, au aparținut şi ei aromânilor. Familiile Bellu, Meitani şi Hagi-Mosco s-au îm- 
pământenit în Tara Românească, primind ranguri boiereşti şi încuscrindu-se cu mari boieri. 
Ele au realizat averi însemnate: Stefan Hagi-Mosco a redeschis, în 1836, minele de fier şi cupru 
de la Baia de Aramă, dar, si el- ca şi înainte Stefan Meitani - şi-a falimentat banca. Episcopul 
şi apoi mitropolitul transilvan Andrei Şaguna a provenit şi el dintr-o familie aromânească, ca 
şi magnatul Emanoil Gojdu. Dintre aromâni s-au afirmat şi câțiva eruditi, cum au fost la Pesta 
doctorul Gh. C. Roja, iar la Viena Mihail Boiagi, autor al primei gramatici aromânesti. 
Majoritatea călătorilor au subliniat, în epocă, identitatea sau asemănarea foarte mare dintre 
cele două ramuri ale românismului despărțite de Dunăre şi chiar de Balcani. Strânsa înrudire 
cu aromânii nord-dunäreni a aromânilor era constatată, între alții, de invátaml german loacob 
Fallmerayer, care evidenția în 1845: „vlahii din Tessalia se numesc români, ca si fraţii lor de 
limbă şi origine din Principate.” 

Printre consecințele Revoluţiei din 1848 s-a numărat şi posibilitatea oferită revoluţionarilor 
nevoiți să plece în exil de a cunoaşte direct, nemijlocit, realitățile de la sudul Dunării. Începând 
chiar din toamna anului 1848, timp de aproximativ un deceniu, o serie de fruntasi de seamă 
ai românilor, foşti participanți la revoluţia română, au străbătut spaţiul balcanic, unii dintre ei 
chiar stabilindu-se vremelnic acolo. Ei au avut astfel posibilitatea de a „descoperi” pe frații lor 
de departe. Caracteristică tuturor acestor militanti naționali a fost conştiinţa lor clară că în 
sudul Dunării trăia o ramură a românismului şi că soarta acesteia nu-i putea lăsa indiferenți. 
Între cei care i-au cunoscut pe aceşti români balcanici şi, într-un fel sau altul, s-au preocupat 
de situaţia si viitorul lor pot fi menţionaţi N. Bălcescu, I. Ionescu de la Brad, I.C. Brătianu, I. 
Heliade Rădulescu, Christian Thell, D. Bolintineanu, C. Negri. Atunci au fost alcătuite prime- 
le memorii către autorităţile otomane şi europene, precum şi primele planuri politice în legă- 
tură cu situația, drepturile de dobândit şi afirmarea culturală şi chiar politică a aromânilor. În 
acest context s-au creat condiții pentru cea de-a doua renaştere a românilor balcanici, ale cărei 
începuturi au fost legate direct de epoca Unirii, de însemnatele realizări obținute în vremea 
domniei lui Alexandru loan Cuza.’ 

Laolaltă, în acei ani, au acționat atât români de la nord de Dunăre, cât şi cei originari din 
sudul Dunării, fie în locurile lor de baştină, fie în statul român, pe care-l denumeau atunci 
şi mai târziu țară.” Încă de la început au fost urmărite mai multe obieective în plan şcolar, 
bisericesc, politic, atât în zonă, cât şi în ţară şi chiar la nivel european. În jurul anului 1860 au 
apărut articole şi cărți privitoare la situaţia celor din sudul Dunării. Astfel, începând cu anul 
1858 în ziarul „Dâmboviţa, al cărui director era D. Bolintineanu, au fost publicate numeroase 
materiale privindu-i pe românii din Balcani, cele mai multe fiind redactate de D. Cozacovici şi 
G.H. Grandea. Ultimul a şi editat, de altfel, la scurt timp după aceea, prima publicaţie specială 


a aromânilor, intitulată „Albina Pindului.” Cu cheltuiala lui C. Negri, D. Bolintineanu a editat 

gramatica lui Mihail Boiagi despre care afirma în prefață: „El este cel dintâiu ce avu curagiul să 
zică lumii în fața atâtor popoare al căror interes era a ascunde naționalitatea română din Mace- 
donia, că între slavi, albanezi si greci este un popor român plin de viață, de virtuţi sträbune, de 
naţionalitate.” De altfel, in 1862, tot la Bucureşti, în Rápede idea de gramatică macedo-româ- 
nească, I.C. Massim prelucrasc aceeaşi lucrare a lui Boiagi. În anul 1863 vedea lumina tiparului 
şi lucrarea lui D. Bolintineanu, Călătorii la românii din Macedoniaşi Muntele Athos sau Santa- 
Agora, despre care autorul afirma că a terminat-o în 1858, pe baza impresiilor din călătoria din 
Macedonia din anul 1854. Încă de la început, el făcea un adevărat elogiu al nationalitätii. În acest 
context reliefa existența unui „popor de un milion de români risipiţi în Macedonia, Tessalia, Epir 
şi alte locuri.” Cu aceeaşi ocazie, tot Bolintineanu formula pe scurt câteva idei fundamentale 
legate de soarta aromânilor: „Românii din Macedonia nu sunt greci, sunt români; trebuie să fie 
români; nu este ideea noastră de a-i uni cu noi, căci suntem depärtati de dânşii; nu este ideea 
noastră de a-i ajuta să opereze răsculări. Cugetul nostru este ca acest popor de un milion, arun- 
cat în Macedonia, cată să aibă conştiinţa naţionalităţi sale.”'º Mai adăuga Bolintineanu: „Ceea 
credem noi că toți aceşti români ar trebui să facă este de a-şi păstra cu sfințenie limbasi datinile 
române, oricare ar fi soarta ce viitorul le păstrează.”!! Era un program care, ulterior, a fost urmă- 
rit de toți factorii implicați, într-un fel sau altul, de soarta 'românismului balcanic. 

În timpul domniei lui Alexandru Ioan Cuza, la Bucureşti, s-au pus bazele unor forme orga- 
nizate de acțiune legată de aromâni. S-au implicat laolaltă aromâni din locurile de baştină, în 
special din Macedonia, fraţi de-ai lor emigranţi la nord de Dunăre, precum şi intelectuali şi 
fruntaşi politici din tânărul stat românesc. În acest fel, în 1860 a apărut un prim „Comitet ma- 
cedonean,” reorganizat trei ani mai târziu şi care avea să fie transformat, în septembrie 1879, 
în „Societatea de cultură macedoromână,” un adevărat forum de reprezentare şi îndrumare a 
aromânilor timp de decenii.!? Această organizație, în cursul întregii sale existente, a urmărit 
în primul rând scopuri culturale şi umanitare, interesându-se în mod deosebit de problemele 
educaţiei, ale vietii religioase, de starea materială a aromânilor, propunându-şi în final menti- 
nerea identității specifice şi împiedicarea sau frânarea deznationalizärii românilor minoritari 
numeric între diverse unităţi etnice din dreapta Dunării. 

Tot în cadrul actelor înfăptuite de Alexandru loan Cuza se înscriu şi începuturile invátâmântu- 
lui în graiul matern şi apoi în limba literară pentru aromâni, în locurile lor de baştină. În 1864, 
în comuna Târnova, de lângă Bitolia, se deschidea prima şcoală românească.” Statornic până la 
al doilea război mondial, inclusiv, în bugetele anuale ale statului român au fost prevăzute sume 
pentru şcoala şi biserica aromânilor (până la primul război mondial au fost alocate în total circa 
10 milioane lei aur). Pe această bază, în ajunul primului război mondial, în spaţiul aromânilor 
funcționau 118 şcoli primare, precum şapte şcoli secundare.” Li se adăugau un număr de 37 de 
biserici, în care preoții şi dascălii oficiau slujba pe înţelesul aromânilor. Mulţi dintre absolvenții 
şcolilor din Balcani şi-au continuat, complet sau parțial, cu sprijinul statului român, studiile 
universitare la Bucureşti, creindu-se astfel în România o elită de intelectuali aromâni. 
Organizarea reţelei şcolare în spațiul balcanic, în special în cel otoman, a pus de la început une- 
le întrebări mai deosebite legate de prioritatea mediului, urban sau rural, folosirea dialectului 
sau a limbii literare, direcția deci finalitatea însăşi a procesului educativ. Încă din vremea lui 


Cuza Vodă şi apoi în permanență până la primul război mondial, în deschiderea de şcoli s-a 

pus accent în mod deosebit pe mediul rural. Spaţiul urban, unde exista un element românesc 
cu o situație materială mai bună şi, probabil, mai apt şi mai deschis învățământului românesc, 
a fost oarecum neglijat, ceea ce a favorizat atragerea în alte sfere educaţionale şi, în final, a 
favorizat asimilarea şi deznationalizarea aromânilor. 

În şcolile din Balcani învățământul primar începea în mod normal cu folosirea dialectului vor- 
bit în zonă. De altfel, primele cărți didactice pentru aromâni au fost alcătuite exclusiv în lim- 
bajul dialectal de o serie de autori, precum: D. Atanasescu, I. Iliescu, A. Bagav, S. Cionescu ş.a. 
D. Atanasesescu, cel care a deschis prima şcoală românească în Macedonia, a publicat în circa 
două decenii, în dialect, nu mai puţin de zece lucrări, între care: Abecedarul simplu (1864), 
Gramatica aromânească (1865), Terra scriptiune (Geografie) (1867), Istoria românilor (1867), 
Abecedarul pentru feciori, părțile I şi II (1872, 1882) etc. Necesitäti reale locale au impus o 
literatură didactică în dialectul în care se făcea, de altfel, şi începutul pregătirii primare. 

În evoluţia şcolii româneşti de la sud de Dunăre, între 1864, când a început implantarea aces- 
tui învățământ în zonă şi până în 1878 s-a desfăşurat etapa „misionaratului.” În această etapă 
s-au înfiinţat în spaţiul balcanic circa 20 de şcoli româneşti, unele având continuitate, altele 
fiind vremelnice.! 

Dar în epoca constituirii şi dezvoltării statului national românii nord-dunäreni au „descoperit” 
şi alte ramuri sudice ale românitätii. Încă din 1846, aproape concomitent, „Albina românească” 
şi „Foaie pentru minte, inimă şi literatură” publicau primele ştiri despre componenta cea mai 
apuseană a românitátii, cea aflată în Peninsula Istria, sub un titlu semnificativ: Un nou popor 
român. În anii următori, pe istroromâni avea să-i viziteze şi să scrie despre ei Simion Bărnuţiu, 
aflat la studii la Pavia şi, mai ales, loan Maiorescu, care a făcut o investigaţie în satele istroro- 
mânilor în iunie-iulie 1857 şi a alcătuit prima scriere etnografico-istorică despre ei, precum şi 
primul vocabular istroromân.!é 

Cărturari şi politicieni români au început să fie preocupaţi şi de existența blocului românesc 
aflat în dreapta Dunării, în imediata apropiere de o parte şi de alta a râului Timoc, care deveni- 
se, în 1833, o graniță artificială între tânărul stat sârbesc, autonom, si Imperiul otoman. Prima 
statistică oficială a statului sârbesc, în 1846, menționa în patru județe din nord-estul țării pre- 
zenta unor români ce reprezentau 41,8% din populaţie. Următorul recensământ, cel din 1850, 
consemna că 11,2% din populaţia Serbiei o alcătuiau românii." Tot atunci prezența românilor 
timoceni era înregistrată masiv de către diverşi călători, diplomaţi, ziarişti etc. străini. De altfel, 
în deceniul al şaptelea se înregistrau eforturile preotului Samoilă Dragasin de a crea şcoală şi 
biserică între timoceni, în zona bulgărească, nu cea sârbească.1% 

În condiţiile renaşterii nationale gi a constituirii statului modern român, atenția acordată ro- 
manitátii balcanice avea să se accentueze. Neindoielnic că nu putea fi vorba de revendicări 
teritoriale, dar conştientizarea comunităţii de origine şi de spiritualitate a accentuat un interes 
şi a stat la temeiul unor legături, mai ales, că era vorba si de un spaţiu în care, în secolul nati- 
onalitätilor, s-au alcătuit entități statale ale altor etnii, care pune în primejdie existența pe mai 
departe a acestei populaţii de origine romanică. 

Constituirea statului național român şi modernizarea, ca şi dezvoltarea culturii naționale au 
dus la o intensiflcare a relaţiilor interromânesti, a legăturilor şi contactelor românilor de pre- 


tutindeni, pregătindu-se viitoarea strângere laolaltă a națiunii române. 

ROMANII 


DIN DREAI 


Sfârşitul crizei orientale din anii 1875-1878 a creat diverselor ramuri ale românilor împrăștiați 
în spaţiul balcanic o situaţie contradictorie. Fireşte, noile realități politice au determinat acțiuni 
orientate în direcția afirmării naţionale. În deceniile care au urmat, efortul principal în acest 
sens a fost îndreptat în domeniul şcolii. Au fost continuate — amplificându-se, păstrându-se însă 
aceleaşi trăsături până la războaiele balcanice — acțiuni care începuseră încă din timpul domniei 
lui Alexandru loan Cuza. A fost continuată tipărirea de manuale pentru copiii românilor din 
Balcani. O caracteristică a acestor tipărituri, care s-a menținut mereu, a fost alcătuirea textelor 
atât în formele dialectale, necesare primelor forme de instruire, cât şi în limba literară, standard, 
de cunoaşterea căreia depindea accesul la învățăturile mai înalte, pe teritoriul României, desigur. 
Învățătorul şi poetul T. Iliescu a publicat Abecedarul sau manual de silabisire (1883) si Carte 
de lectură macedoromână (1885). Deosebită a fost publicarea, de către Andrei Bagav în 1887, a 
unei Carte di alegere (citire), adresată celor care urmau clasele 2-4. Alcătuită din trei părți, scrise 
în dialect, cartea conţinea povestiri şi fabule populare, ghicitori şi proverbe, rugăciuni şi povestiri 
biblice, precum şi creaţii poetice. Astfel, de pildă, aici şi-a publicat - pentru prima dată - C. Be- 
limace cunoscuta sa creație Dimândare părintească. În ultima parte erau incluse povestiri, care 
alcătuiau un tablou succint al istoriei românilor balcanici, de la cucerirea Macedoniei de către 
romani şi până în vremurile medievale, accentul fiind pus asupra perioadei Asăneştilor. 

În anul 1878 a început o nouă etapă, marcată de ordinul vizirial al lui Savfet Paşa, prin care au- 
toritätile otomane recunosc şi garantează existența învățământului românesc.!” Reţeaua şcolară 
a fost extinsă şi diversificată, adăugându-i-se asociații şi biblioteci. De asemenea, iradeaua sul- 
tanului Abdul-Hamid al II-lea, din mai 1905, care recunoștea entitățile nationale româneşti, a 
avut repercusiuni pozitive şi asupra învățământului românesc, a cărui evoluţie ascendentă părea 
să capete garanţii noi în urma Conferinței de pace de la Bucureşti, din 1913, care încheia cel 
de-al Doilea Război Balcanic.” Din nefericire însă, atunci a fost inaugurată noua fază de stag- 
nare şi declin a învăţământului din întregul spaţiu balcanic; după această dată, şcolile româneşti 
au fost doar tolerate sau interzise. 

Evoluţia şcolii româneşti din Balcani în epoca modernă a prezentat şi o altă trăsătură particula- 
ră. Dacă au fost destule şcoli care au funcționat neîntrerupt, au fost şi din acelea cu funcționare 
efemeră sau lipsită de regularitate. La începutul secolului XX, mai cu seamă, şcoala românească 
a suferit ca urmare a intolerantei celorlalte etnii balcanice, greacă, sârbă, bulgară. De asemenea, 
bandele înarmate, recrutate din aceste etnii au făcut numeroase victime în rândul institutorilor, a 
preoţilor şi a membrilor eforiilor şcolare. Nu o dată, membrii corpului didactic au fost alungați. 
În epoca asupra căreia stăruim, şcoala românească din Balcani, spre deosebire de cea din Tran- 
silvania, de pildă, nu a reuşit să-şi asigure independența materială, neputându-se menține fără 
concursul direct al statului român. În epocă, nu puţini au fost acei care au constatat că autoritățile 
de la Bucureşti - necunoscând realităţile şcolilor româneşti din Balcani - nu au putut să elaboreze 
un program de acţiune pe termen lung. Spre deosebire de situaţia din Transilvania dualismului 
austro-ungar, în spaţiul balcanic, şcoala - chiar dacă şi-a îndeplinit misiunea civilizatoare - și- 
a atins parțial, numai, obiectivul său fundamental, care trebuia să fie cultivarea şi răspândirea 
sentimentului românesc. Important de semnalat este şi faptul că mulți dintre românii de acolo 
şi-au pus energia şi averile la dispoziţia altor factori etnici, diminuând, în acest fel, forța elitei 


culturale şi politice, care ar fi putut conferi un alt curs cauzei naționale. 

În ultimele decenii ale veacului trecut, personalități din rândul aromânilor, ca A. Bagav, D. 
Athanasescu, T. Ilieseu, S. Cionescu, au alcătuit o serie de lucrări în dialect, mai cu seamă 
manuale sau cărti didactice, asa cum s-a notat si mai sus. În aceste cărți erau incluse şi creații 
în aromână, din bogata literatură populară sau special alcătuite pentru conationali (în 1885, 
de exemplu, C. Belimace, aşa cum s-a notat mai sus, a scris Dimândarea părintească, devenită 
ulterior un adevărat imn național al aromânilor). 

Tot atunci, au început să apară primele publicaţii ale aromânilor, scrise atât în dialect, cât şi în 
limba literară. O primă publicaţie a fost „Albina Pindului,” căreia i s-au adăugat apoi şi altele, 
precum „Macedonia,” „Frăţilia,” „Pindul,” „Lumina, „Flambura,” „Glasul Macedoniei” etc. 
Criza orientală din anii 1875-1878 a avut drept consecințe instituirea unei noi realități politice 
şi naţionale. În noul context, tinerele state balcanice, acum independente, au desfăşurat o acţiune 
contradictorie. Etniile majoritare din spaţiul balcanic urmăreau să-şi realizeze propriile idealuri 
nationale, în cadrul unor state care să cuprindă pe toți cei care aparțineau aceluiaşi neam. 2! Pe 
de altă parte, cercurile conducătoare ale unor state din zonă, animate de naționalism şi şovinism, 
urmăreau expansiunea teritorială dincolo de hotarele etnice, precum şi eliminarea - prin negare 
sau asimilare - a altor elemente etnice alogene. Pentru atingerea unui asemenea obiectiv, au 
fost întrebuințate mijloace din cele mai diverse: de la propagandă mistificatoare-falsificatoare şi 
până la acţiuni violente ale unor bande înarmate, sprijinite direct de capitalele țărilor balcanice. 
Una din țintele predilecte au fost aromânii, cărora li s-au prigonit, sistematic, şcoala, biserica, 
elitele, fiind nevoiţi să plătească şi cu zeci şi zeci de victime. 

În aceste împrejurări, în ţinuturile de baştină, în capitala otomană sau în diverse capitale ale 
marilor puteri au început acțiuni politice de afirmare identitară şi de apărare. O primă acțiune 
politică în apărarea aromânilor a fost adoptată încă din 1878, când autorităţile constantinopo- 
litane au emis un ordin ce permitea libera exercitare a serviciului religios şi a învăţământului 
în limba maternă pentru aromâni (ordinul a fost aplicat parțial numai şi cu intermitențe). 
În iunie 1881, în numele a 150000 de aromâni, a fost adresat un memoriu conferinței de la 
Constantinopol a ambasadorilor marilor puteri, în care era afirmată hotărârea de a-şi păstra 
„limba şi naționalitatea.” Totodată, atunci, ca şi mai târziu, aromânii şi-au exprimat dorința 
de a rămâne în limitele statului otoman, a căror cetățeni leali au fost, manifestându-şi totodată 
şi temerea — indreptátitá - față de politica de asimilare şi deznaționalizare practicată de tinerele 
state balcanice, între granițele cărora urmau să intre. Asemenea memorii au fost înaintate şi 
în legătură cu situaţia religioasă, exprimându-se dorința de constituire a unei mitropolii sau 
episcopat proprii. 

Începutul secolului al XX-lea a creat o nouă situație locurilor în care trăiau aceşti „oameni ai 
pământului” în statele balcanice. La început de veac, aromânii - după o primă epocă de afirma- 
re a identității lor - la sfârşitul secolului al XVIII-lea si la Începutul celui de-al XIX-lea - se 
aflau acum în epoca celei de-a doua renasteri (nationale, de data aceasta). Situaţia lor a devenit 
o preocupare importantă nu numai pentru statul român, ci şi pentru ceilalți factori din zonă şi 
pentru alții din afara acesteia. 

Evident, analiza situaţiei românitätii balcanice în general, a aromânilor în special la începutul 
secolului XX trebuia să aibă ca punct de plecare, pe de o parte, situaţia statistică şi repartiția 


geografică a elementelor latinofone, iar pe de altă parte imaginea asupra apartenenţei etnice pe 

care ei sau alții o aveau despre celelalte etnii ce alcătuiau mozaicul atât de pestrit de popoare 
şi de limbi din spaţiul sud-est european. Vorbitorii idiomurilor latine, în diverse ipostaze, fie 
dialectale, fie regionale sau chiar locale, la nivelul unor comunități rurale, fuseseră denumiți în 
cele mai diverse moduri de către cei în mijlocul cărora trăiau sau cu care intraseră în contact. 
Cea mai răspândită denumire cu care erau desemnaţi era cea de vlahi, sau valahi, căreia i se 
adaugau altele, precu cutovlahi, morovlahi, tintari, ciobani, machedoni etc. Păstrând în tradiție 
amintirea Romei imperiale, ce le lăsase drept moştenire limba, ei înşişi se denumeau cu terme- 
nul de armani sau cu derivate ale acestuia, aşa cum cei dinspre nord se denumeau romeri. 

În cursul secolului al XIX-lea, în spaţiul balcanic, popoarele care urmăreau să-şi constituie 
state naționale, sprijinindu-se pe tradiţiile istorice imperiale, au emis pretenţii de reconstituire 
a acestor formaţii (Imperiul bizantin, Țaratul bulgar, Imperiul lui Ştefan Duşan). Pentru a-şi 
justifica pretențiile în acest sens, au fost falsificate statisticile demografice. În asemenea con- 
ditii, situația statistică a elementului românesc din Peninsula Balcanică este dificil de abordat. 
Este putin probabil că se va ajunge vreodata la încheieri sigure. 

Multă vreme, în cadrul Imperiului otoman, consemnarea populațiilor în documentele oficiale 
s-a făcut, exclusiv, pe baza criteriului religios, al apartenenţei la o comunitate recunoscută ofi- 
cial de către sultan. În astfel de condiţii, în spaţiul otoman, românii erau incluşi între ortodocşii 
subordonați Patriarhiei ecumenice. Odată cu naşterea şi amplificarea mişcării naționale gre- 
ceşti, s-a ajuns la confundarea întregii mase de ortodocşi cu grecii, ignorându-se astfel caracte- 
rul etnic distinct al unor ortodocşi, care puteau să fie români, bulgari sau sârbi. Despre numărul 
românilor de peste Dunare au făcut menţiuni o serie de călători străini, diplomaţi, militari, 
publicişti ş.a. Aceştia proveneau din spaţiul balcanic, sau din alte părti ale Europei. 

Există mai multe statisticii.” Astfel, de pildă, din perioada Războiului din perioada războilui 
din 1877 — 1878, cu privire la Macedonia istorică, statistica rusă din 1877 consemnează - în 
sangeacul Monastir - un număr de 187800 români, care reprezentau cca 25% din populația 
ce trăia acolo. Tot pentru sangeacul Monastir, o statistică oficială turcă din 1878 consemnează 
15843 români. O statistică publicată la Belgrad, în 1889, apreciază că, în Macedonia, trăiau 
74375 români. Statistica bulgară din anul 1900 înregistrează, în Macedonia, 80717 români 
(77626 creştini şi 3500 musulmani). Patru ani mai târziu, francezul G. Routier aprecia că, în 
Macedonia şi în vechea Serbie, trăiau 183000 români, cifră apropiată de cea înscrisă în statisti- 
ca oficială turcă din anul 1905, conform căreia românii alcătuiau cca 6% din totalul populaţiei. 
Într-o statistică germană din 1906, în Turcia europeană sunt consemnați 56000 români. În 
1918, cehul V. Sis credea că, în Macedonia, trăiau 58000 de români; iar la New York, în 1916, 
se aprecia că numărul românilor din Macedonia s-ar ridica la 63895. Delegaţia bulgară la 
Conferința de Pace de la Paris, din anii 1919-1920, aprecia că în Macedonia istorică trăiau 
79401 români. 

Asadar, înaintea Primului Război Mondial, pentru Macedonia, numărul românilor a fost apre- 
ciat de greci între 12000 şi 600000, de către bulgari si sârbi între câteva mii şi peste 100000. 
La Începutul secolului al XIX-lea, Pouqueville credea că, în spaţiul grecesc, trăiau 74000 de 
români. În 1853, Ubicini aprecia numărul românilor din Turcia 400 000, iar şase am mai tarziu 
E. Poujade oferea cifra de 800000, reținută ŞI de E. Picot, în 1874. În anul 1895, G. Weigand 
aprecia că, în spaţiul balcanic, trăiau „373000 de români (163000 în Turcia şi Grecia, 150000 în 

10 Serbia, 60000 în Bulgaria). Un bun cunoscător al realitätilor balcanice, colonelul L. Lamouche, 


ROMÂNII credea că, în anul 1899, în Turcia, trăiau 500 - 600000 români, cărora li se adăugau 145000 în 
DIN DREAPTA Serbia şi 60 000 din Bulgaria. 
DUNĂRII Cifre diferite au indicat şi românii. Dimitrie Bolintineanu credea că, în spaţiul sudic al Pe- 


ninsulei Balcanice, trăiau 1200000 români. În lucrarea sa memorialistică, L. Nenitescu aprecia 
numărul românilor la 863000. În 1906, V. Diamandi credea că, în Turcia europeană, trăiau 
721000 de români, în Grecia 200000, în Serbia 150000 şi în Bulgaria 110000. În 1913, Con- 
stantin Noe, secretar al Societăţii de cultură macedo-române din Bucureşti, credea că, în Ma- 
cedonia, trăiau 350000 de români. În anul 1919, delegaţia românilor balcanici la Paris, condusă 
de G. Murnu aprecia că, în spaţiul Macedoniei istorice, trăiau circa 480000 de români, cărora 
li se adăugau încă 120000 de conationali, împrăștiați în alte zone ale celor patru state balcanice 
existente atunci. 

Problema apartenenţei etnice a sutelor de mii de latinofoni din spaţiul balcanic este la fel de 
controversată. Încă din secolul al XIX-lea, unii invátati bulgari şi mai ales sârbi, urmați de alți 
confrati de ai lor la începutul noului secol, au încercat să impună teoria potrivit căreia, în izvoa- 
rele medievale şi moderne, termenul de vlah/vlahi ar fi desemnat tot felul de balcanici, care se 
indeletniceau, în exclusivitate, cu păstoritul şi aveau un statut juridic aparte, diferit de cel al tà- 
ranilor, târgovetilor etc. Cu alte cuvinte, ei încercau să acrediteze ideea unei sinonimii, vlah egal 
păstor, cioban. În acest fel, se contesta etnikonul în favoarea unei categorii socio-profesionale. 
Alți factori, oameni politici sau psedudosavanti, au încercat să acrediteze ideea că vlahii balca- 
nici ar fi fost componenți ai unor popoare din zonă, mai cu seamă greci, care, în diferite împre- 
jurări istorice, au început să vorbească şi să folosească în mediul familial un idiom latin. Cu alte 
cuvinte, le era contestată vlahilor calitatea de etnie distinctă şi diferită în raport cu celelalte po- 
poare mai vechi sau mai noi din Peninsula Balcanică. În sfârşit, timid, după 1908 mai ales, sub 
influenţa directă a unora dintre factorii responsabili din partidul „Uniune şi Progres” al Junilor 
Turci, unii dintre aromâni au început să se considere drept un popor romanic, având drept carte 
de identitate o limbă romanică distinctă, limba aromână. Se considerau înrudiți, dar distincti în 
raport cu cei pe care îi numeau „fraţii lor de la Dunăre,” românii din zona carpatică. 

Marea masă a aromânilor însă, vârfurile acesteia şi elitele intelectuale se considerau drept parte 
integrantă a neamului românesc, componenta sudică a românismului. De asemenea, conside- 
rau că vorbesc un dialect al limbii române, pe care îl foloseau în mod frecvent alături de ceea 
ce era atunci limba literară, limba standard, româna. Din acest punct de vedere, la începutul 
secolului XX, aromânii continuau o tradiţie ce începuse încă din vremea primei renasteri, cu G. 
Roja, M. Boiagi şi continuase cu toţi reprezentanţii celei de a doua renaşteri nationale, atunci 
în plin proces de desfăşurare, prin activitatea şi opera lui C. Belimace, N. Tulliu, G. Murnu, N. 
Batzaria, T. Capidan, P. Papahagi, T. Papahagi şi multi alţii. Se afirma, în alte împrejurări, mai 
vechea idee a unității de neam. 

Nu trebuie ignorate nici alte manifestări ale unor aromâni în ținuturile lor de baştină sau în di- 
asporă. La fel ca şi în veacurile anterioare, mulți aromâni trăiau în mijlocul unor etnii majoritare, 
distincte în raport cu ei. Multi dintre ei şi-au desăvârşit educaatia în şcolile majoritarilor şi au 
făcut cariere în statele acestora. Nu puţini au sfârşit prin a se considera, din punct de vedere etnic, 


ca aparținând acestor majoritari. La acest rezultat au contribuit şi eforturile propagandei străine. 

11 Este evident faptul că, o serie de descendenți ai familiilor aromâne, în statele în care trăiau, 


ROMÂNII s-au considerat fie greci, fie sârbi, fie bulgari etc. Începutul a fost făcut în perioada luptelor de 


PTA eliberare si a constituirii statului modern grec, când au apărut aga-numitii „grecomani,” adică 
DUNĂRII vlahi care s-au considerat (şi se consideră gi astăzi) componenți ai etnici greceşti, vorbind un 
idiom romanic. Astfel, numeroase personalităţi din cele mai diverse domenii ale vieţii Greciei 
au fost vlahi la origine. Printre aceştia, îi amimim pe Rigas Velestinlis, G. Averof, M. Tosita, I. 
Coletti, S. Lambros şi multi alţii. O analiză sumară a originii oamenilor de seamă din istoria 
Serbiei scoate în relief existența a nu mai putin de 112 savanți aromâni de tot felul, a 64 scri- 
itori şi artişti, a 35 politicieni, între care opt şefi de guvern, a 56 de oameni de afaceri etc. * 
Asemănătoare este situația si în cazurile Bulgariei, României si chiar al Albaniei. 

Lupta naţională a aromânilor din Peninsula Balcanică, desfăşurată cel mai adesea cu sprijinul 
autorităţilor de la Bucureşti, s-a situat pe trei planuri: învățământ primar şi secundar în limba 
naţională, organizare bisericească proprie (inclusiv recunoaşterea unui episcop sau mitropolit) 
cu oficierea cultului în româneşte şi, nu în cele din urmă, reprezentare proporțională pe baze 
etnice în organismele locale şi regionale. Românii balcanici, împrăștiați, minoritari, deci, au 
urmărit obținerea unor drepturi naționale elementare în cadrul structurilor politice existente, 
nepropunându-şi o afirmare statală proprie, cu neputinţă de realizat. 

În anul 1905, în viaţa aromânismului dintre granițele Imperiului otoman a intervenit o schim- 
bare majoră. Ca urmare a eforturilor conjugate ale propriilor lor reprezentanți din zonă şi 
ale autorităților din Capitala României, la 9 mai 1905, sultanul a emis o iradea, prin care era 
recunoscută naționalitatea aromână.” Acest adevărat document constituțional garanta şcoala, 
biserica şi autoconducerea locală. În acest mod, se crea baza legală ce ar fi trebuit să asigure 
locuitorilor de origine aromânească din Imperiul otoman o identitate națională, care să le per- 
mită cultivarea limbii proprii, perpetuarea individualitátii etnice şi participarea la întreaga viață 
a statului ai cărui cetățeni erau. În felul acesta, se deschidea calea spre un regim mai bun decât 
cel de care beneficiau atunci indepártatii lor frați din Transilvania şi din Basarabia. 

În perioada imediat următoare, aplicarea efectivă a reglementărilor favorabile a întâmpinat 
numeroase piedici. Dincolo de inerentele slăbiciuni ale aparatului de stat otoman, gata să se 
prăbuşească, incapabil să asigure o guvernare eficientă, la aplicarea parțială a reglementărilor 
favorabile au contribuit şi alți factori. În primul rând se situează împotrivirea Patriarhiei ecu- 
menice şi a autorităților de la Atena. De altfel, aceasta a determinat o tensionare continuă a 
condiţiilor de viață a aromânilor din zonă. După unele calcule, incomplete, in acei ani, din rân- 
durile aromânilor, au căzut peste 400 de victime, institutori, preoți, oameni bogați şi influenți, 
mai ales. Au fost date focului şi distruse şcoli, biserici, numeroase gospodării. Totodată, s-a 
ajuns la ruperea relațiilor diplomatice dintre Bucureşti şi Atena. 

În vara anului 1908, în statul otoman a avut loc o mişcare revoluționară, ai cărei initiatori şi 
conducători au fost „junii Turci.” Încă de la începuturile ei, mişcarea s-a bucurat de sprijin din 
partea aromânilor, atât a celora din Regat, cât gi a celora de la de Dunăre. Între membrii mișcă- 
rii, cu o compoziţie eteroclită din punct de vedere etnic, se aflau şi aromâni, în cadrul nucleului 
cu rol determinant de la Salonic, mai cu seamă. Participarea a fost generată de idealurile pro- 
gramatice iniţiale ale mişcării, care îşi propunea reformarea statului otoman pe baza principiilor 


şi libertăţilor general-democratice, care urmau să fie acordate şi naționalităților din Imperiu. 

12 Reprezentanţii naționalităților balcanice - greci, sârbi, bulgari şi partial, slavo-macedoneni - au 


ROMÂNII avut o atitudine diferită, de care a depins şi implicarea sau neimplicarea lor în această mişcare 


PTA reformatoare. Între aspirațiile popoarelor balcanice şi programul „junilor Turci” era o deosebire 
DUNĂRII esenţială, care avea să ducă la situarea pe poziții ireconciabile, materializate, ulterior, în sângero- 
sul conflict balcanic, din anii 1912-1913. Grecii, sârbii sau bulgarii urmăreau ieşirea din cadrul 
statului otoman şi unirea eu conationalii care trăiau în celelalte state ale zonei. La rândullor, 
„junii Turci” însă tindeau să reformeze Imperiul, păstrându-i nestirbitä integritatea. Unii dintre 
aceştia promovau chiar ideea reluării unora dintre teritoriile care aparținuseră sultanilor. Cu tim- 
pul, în conducerea partidului „Uniune şi Progres” al ,junilor Turci” s-a impus o pare ce a făcut din 
„turcizare” sau „otomanizare” obiectivul principal al politicii, prin utilizarea formulei deznationa- 
lizárii şi a asimilării, care, până atunci, nu făcuse parte din politica oficială a Imperiului otoman. 
Pentru fruntaşii de atunci ai aromânilor, ca şi pentru sprijinitorii lor de la Bucureşti, s-a pus 
problema unor opţiuni de maximă însemnatate. Majoritatea acestora a ajuns la concluzia că 
soluționarea pozitivă, durabilă, a problemei aromânilor era legată de soarta Imperiului otoman 
şi mai puţin de soarta statelor naționale succesorale balcanice. Aceste state manifestaseră deja 
atitudini discriminatorii față de minorităţi, provocând îngrijorarea legitimă a elementului aro- 
mânesc din Balcani. Sprijinind ideea menţinerii staturului politic otoman, prin modernizare 
şi democratizare, aromânii au participat activ la viața publică până la războaiele balcanice. Au 
avut reprezentanţi în Parlamentul turc si în instituţii guvernamentale. Timp de opt ani, de 
pildă, Nicolae Batzaria a îndeplinit funcția de senator, fiind, totodată, un exponent de bază al 
partidului „Uniune şi Progres” în Parlamentul otoman; În 1913, în timpul crizei balcanice, a 
avut şi funcția de ministru. În această calitate, şi-a pus semnătura pe tratatul de la Londra, care 
lichida stăpânirea otomană în cea mai mare parte a Peninsulei Balcanice. Perioada care a ur- 
mat victoriei revoluţiei „Junilor Turci,” până la războaiele balcanice, a reprezentat o adevărată 
„epoca de aur” pentru românismul din inima Peninsulei Balcanice. 

Noul climat a oferit posibilitatea organizării primelor, dar şi singurelor congrese naționale ale 
aromânilor, în care rolul principal a revenit corpului didactic, care reprezenta partea cea mai 
activă şi conştientă a aromânismului. Congresele, care au dezbătut probleme şcolare, culturale 
şi politice, au avut loc în anii 1909-1910. În perioda războaielor balcanice, cea mai mare parte 
a ținuturilor de baştină ale aromânilor au devint teatru de operațiuni militare, suferind distru- 
geri, jafuri şi dând şi un însemnat tribut de vieți omeneşti. 

În noile condiţii istorice, aromânii au optat în favoarea unui stat macedonean plurietnic sau a 
unui stat confederativ albano-român. Pentru a obține sprijin în favoarea unei asemenea soluții, 
o delegaţie aromână, condusă de George Murnu, a făcut un lung periplu în capitalele marilor 
puteri, fără rezultat însă.” La Conferința de pace de la Bucureşti, conducătorii delegatiilor 
Serbiei, Greciei şi Bulgariei au semnat documente prin care angajau forurile conducătoare ale 
statelor pe care le reprezentau să recunoască si să sprijine pe plan cultural şi bisericesc pe aro- 
mâni.” Nici unul dintre aceste guverne nu şi-a respectat obligaţiile asumate. A fost înregistrat, 
atunci, eşecul unui întreg, program politic, care avea în vedere afirmarea identității aromânilor 
în spaţiul balcanic. În deceniile care au urmat, în ritmuri diferite şi cu intensitate variabilă, fe- 
nomenul de asimilare şi deznaționalizare, de diminuare drastică a potențialului uman şi spiri- 


tual al descendenților romanitätii orientale din dreapta Dunării a continuat şi s-a amplificat. 


PROIECT 
AVDHELA 


BIBLIOTECA CULTURII AROMÂNE 


www.proiectavdhela.ro 


În dreapta Dunării, în imediata apropiere a fluviului, de o parte şi de alta a Timocului au 
continuat să trăiască sute de mii de români. Nefiind recunoscuți ca realitate etnică distinctă de 
cele două state în care trăiau, aceştia erau lipsiţi de dreptul de a folosi limba maternă în Şcoală 
şi în Biserică. La începutul secolului al XX-lea, în Serbia şi în Bulgaria aceste drepturi ele- 
mentare au fost tot mai frecvent solicitate. În acest sens au acționat reprezentanți ai societății 
civile aromâne, ca Miloslav Bogdanovici, în 1907 şi 1911, precum şi dr. Atanasie Popovici, în 
1912.% Problema românilor timoceni a fost analizată cu mai mare atenţie de statul român cu 
prilejul războaielor balcanice. Au fost voci care s-au pronunțat în favoarea încorporării româ- 
nilor timoceni în frontierele statului român. Nici atunci şi nici mai târziu însă factorii politici 
responsabili din România nu au acționat cu fermitate pentru a obţine în favoarea aromânilor 
drepturile elementare - de a fi recunoscuți ca minoritate în statele balcanice şi drepturile iden- 
titare, de a se bucura de folosirea limbii în Şcoală şi în Biserică. 

La sfârşitul secolului al XIX-lea, în Parlamentul provincial al Istriei a fost ridicată problema 
înființării unor şcoli cu limba de predare maternă, pentru românii care trăiau pe culmile masi- 
vului Monte Maggiore. Andrei Glavina, adevărat apostol al istroromânilor, a publicat primele 
lucrări în dialectul istroromânilor, pledând pentru păstrarea identităţii etnice şi recunoaşterea 
acesteia. Lui i se datorează numeroasele mărturii cu privire la situația acestei ramuri apusene a 
românismului şi la procesul de deznaționalizare la care era supusă. Şi în cazul istroromânilor, ca 
şi în cel al timocenilor, asimilarea si înstrăinarea au fost inlesnite de lipsa instituţiilor de învätä- 
mânt proprii, de imposibilitatea de a folosi şi cultiva limba în cuprinsul Şcolii şi a Bisericii. 

În general, este incontestabil faptul că, în perioada modernă, autoritățile statului român au 
acordat o atenție sporită problematicii complexe a românismului sud-dunărean. Aceasta, însă, 
nu a fost în raport direct proporțional cu nevoile populaţiei româneşti care trăia în spațiul 
balcanic. În efortul national românesc, aromânii au fost situați pe poziția unei adevărate ,ce- 
nuşărese.” Lipsită de sprijin politic şi cultural eficient, sacrificată intereselor obiective ale con- 
vietuirii paşnice în Balcani, romanitatea sud-dunăreană este supusă unui implacabil proces de 


pierdere a identităţii, de înstrăinare. 

